stanford-oval/wikipedia huggingface dataset:
Can’t Wait Until Tonight

|  Can’t Wait Until Tonight> Kappaleen tiedot |
| --- | --- |
Esittäjä(t):  Max
Tyylilaji:  pop
Säveltäjä(t):  Stefan Raab
Sanoittaja(t):  Stefan Raab
Euroviisutiedot
Vuosi:  2004
Maa:  Saksa
Kieli:  englanti
Sijoitus:  8.
Pisteet:  93
Can’t Wait Until Tonight on Maxin esittämä kappale, jolla hän edusti Saksaa vuoden 2004 Eurovision laulukilpailussa Turkin Istanbulissa.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 24 maan joukosta 8. sijalle.
CRI

CRI voi tarkoittaa ainakin seuraavia asioita:
China Radio International
Costa Rica, maatunnus CRI
Värintoistoindeksi, (engl. colour rendering index)
CRI Middleware, japanilainen ohjelmistoyritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CRI”, voi hakea sivunnimihaulla, laajalla sivunnimihaulla tai tekstihaulla.
Botby grundskola

| Botby grundskola |
| --- | --- |
Sijainti:  Vartiokylä, Helsinki
Tyyppi:  peruskoulu
Perustettu:  2011
Rehtori:  Janika Wagner
Luokat:  1–9
Oppilaita:  500
Verkkosivut
Botby grundskola elokuussa 2018. Koulurakennus on huputettu peruskorjauksen takia.
Botby grundskola on ruotsinkielinen vuosiluokkien 1–9 peruskoulu, joka sijaitsee Helsingissä Vartiokylän (ruots. Botby) kaupunginosassa. Koulun rehtorina toimii Janika Wagner ja siellä on noin 500 oppilasta.
Historia ja edeltäjät

Vuonna 1973 muodostettiin Östra svenska läröverket yhdistämällä kaksi vanhaa ruotsinkielistä yksityistä oppikoulua: Brändö svenska samskolan (per. 1920) ja Botby svenska samskolan (per. 1879 nimellä Privata svenska fruntimmersskolan i Helsingfors, Vartiokylässä vuodesta 1963). Lukioluokat jäivät ensin mainitun tiloihin Kulosaareen (nyk. Brändö gymnasium) ja keskikoululuokat viimeksi mainitun 1966 valmistuneeseen rakennukseen Vartiokylään (Botby högstadieskola). Koulu kunnallistettiin peruskoulu-uudistuksen yhteydessä syksyllä 1977 ja jaettiin erillisiksi lukioksi ja yläasteeksi. 1.8.2011 Botby högstadieskola yhdistettiin sen vieressä toimineen ala-asteen Blomängens lågstadieskolan kanssa Botby grundskolaksi.
Cao Kun

| Cao Kun |
| --- | --- |

Kiinan tasavallan presidentti
 10. lokakuuta 1923 – 30. lokakuuta 1924  
Edeltäjä:  Li Yuanhong
Seuraaja:  Duan Qirui
Henkilötiedot
Syntynyt: 12. joulukuuta 1862 Tianjin, Qing-dynastia
Kuollut: 15. toukokuuta 1938 (75 vuotta) Tianjin, Kiinan tasavalta
Ammatti:  kenraali, poliitikko
Cao Kun (Wade-Giles: Tsao Kun; 12. joulukuuta 1862 – 15. toukokuuta 1938) oli kiinalainen poliitikko ja sotaherra, joka toimi Kiinan tasavallan presidenttinä vuosina 1923–1924.
Cao aloitti sotilasuransa rivimiehenä ja pääsi 35-vuotiaana sotakouluun, josta valmistui vuonna 1890. Hän sai vuonna 1895 tehtäväkseen perustaa uuden sotakoulun. Hänet nimitettiin 1901 rykmentin- ja seuraavana vuonna prikaatinkomentajaksi. Vuonna 1911 Cao lähetettiin taistelemaan vallankumousta vastaan ja hänet nimitettiin ylipäälliköksi Jangtsen yläjuoksun alueella. Vuonna 1915 presidentti Yuan Shikai lähetti hänet kukistamaan Cai En kapinaa. Seuraavana vuonna Cao nimitettiin Zhilin maakunnan sotilaskuvernööriksi ja vuosina 1917–1919 hän johti hallituksen joukkoja sotaretkellä Sun Yat-senin johtamaa Etelä-Kiinan kilpailevaa hallitusta vastaan. Vuoden 1920 vallankaappuksessa hän asettui tukemaan kenraali Wu Peifua. Cao pääsi presidentiksi lokakuussa 1923 laajamittaisella äänten ostamisella. Vuotta myöhemmin kenraali Feng Yuxiang pakotti hänet luopumaan vallasta. Hänen seuraajakseen tuli marraskuussa 1924 Duan Qirui.
Brachytheciaceae

| Brachytheciaceae |
| --- | --- |
 Lehtosuikerosammal (Brachythecium rutabulum)
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Alaluokka::  Bryidae
Lahko::  Hypnales
Heimo::  Brachytheciaceae  Schimp.
Katso myös
   Brachytheciaceae Wikispeciesissä   Brachytheciaceae Commonsissa 
Infobox OKNimi-testi OK: 
Brachytheciaceae on Hypnales-lahkoon kuuluva lehtisammalheimo. Heimoon kuuluvat sammalet muodostavat tiheitä tai ilmavia mättäitä ja ne ovat väriltään vaalean vihreästä tumman vihreään tai keltaisia tai ruskeita.
Sukuja

Aerobryum
Sirosuikerosammalet (Brachytheciastrum)
Kiiltosuikerosammalet (Brachythecium)
Haivensammalet (Cirriphyllum)
Pikkunokkasammalet (Eurhynchiastrum)
Isonokkasammalet (Eurhynchium)
Kutrisammalet (Homalothecium)
Sulkanokkasammalet (Kindbergia)
Myuroclada
Rikkanokkasammalet (Oxyrrhynchium)
Palamocladium
Plasteurhynchium
Lammassammalet (Pseudoscleropodium)
Rensussammalet (Rynchostegium)
Metsäsuikerosammalet (Sciuro-hypnum)
Scorpiurium
Scleropodium
Aiheesta muualla

Global Biodiversity Information Facility (GBIF): Brachytheciaceae (englanniksi)
ITIS: Brachytheciaceae (englanniksi)
UniProt: Taxonomy - Brachytheciaceae (englanniksi)
Byglandsfjord

| Byglandsfjord |
| --- | --- |

 Byglandsfjord
 Koordinaatit: 58°40′07″N, 7°48′28″E 
Valtio:  Norja
Lääni:  Agder
Kunta:  Bygland
Pinta-ala:  
 – Maa:  0,5 km²
Väkiluku (2023):  329
 – Väestötiheys:  658 as./km²
Infobox OKVirheellinen NIMI-arvo: 
Byglandsfjord on taajama Byglandin kunnassa Agderin läänissä Norjassa. Taajaman pinta-ala on 0,5 neliökilometriä ja asukasluku 329 vuonna 2023.
Aiheesta muualla

Kuvia tai muita tiedostoja aiheesta Byglandsfjord Wikimedia Commonsissa
Budaörs

| Budaörs |
| --- | --- |
 Näkymä kaupunkiin.
 lippu:  vaakuna
 Budaörs
 Koordinaatit: 47°27′39″N, 18°57′28″E 
Valtio:   Unkari
Alue:  Keski-Unkari
Lääni:  Pest
Seutukunta:  Budaörs
Pinta-ala:  
 – Kokonaispinta-ala:  23.59 km²
Väkiluku (2009):  28 272
 – Väestötiheys:  1 198.5 as./km²
Aikavyöhyke:  UTC+1
 – Kesäaika:  UTC+2
 
 http://www.budaors.hu/ 
Infobox OKVirheellinen NIMI-arvo: 
Budaörs (saks. Wudersch) on kaupunki Unkarissa Pestin läänissä. Asukkaita kaupungissa on 28 272 (2009) ja sen pinta-ala 23,59 neliökilometriä.
Aiheesta muualla

Kuvia tai muita tiedostoja aiheesta Budaörs Wikimedia Commonsissa
Viralliset sivut (unkariksi)
Britt Lundberg

| Britt Lundberg |
| --- | --- |

Ahvenanmaan maakuntapäivien puhemies
 2011–2015  
Edeltäjä:  Roger Nordlund
Seuraaja:  Johan Ehn
Henkilötiedot
Syntynyt: 19. huhtikuuta 1963 (ikä 61)
Tiedot
Puolue:  Ahvenanmaan keskusta
Britt Lundberg (s. 19. huhtikuuta 1963) on ahvenanmaalainen poliitikko. Hänen puolueensa on Ahvenanmaan keskusta.
Lundberg toimi vuosina 2005–2011 Ahvenanmaan maakuntahallituksen jäsenenä. Hän oli aluksi kansliaministeri, kunnes siirtyi koulutus- ja kulttuuriasioista vastaavaksi ministeriksi vuonna 2007. Hän oli myös maakuntahallituksen varapuheenjohtaja eli varamaaneuvos. Ennen siirtymistään maakuntahallituksen jäseneksi Lundberg toimi vuosina 1999–2004 Ahvenanmaan maakuntapäivien jäsenenä.
Lundberg palasi maakuntapäivien jäseneksi syksyn 2011 vaalien jälkeen. Hän on maakuntapäivien puhemies, kanslianeuvoston puheenjohtaja ja puhemiesneuvoston puheenjohtaja.
Lundberg on vaikuttanut myös Maarianhaminan kunnallispolitiikassa. Hän on toiminut vuosina 1995–2003 ja uudelleen vuodesta 2005 kaupunginvaltuuston jäsenenä sekä vuonna 2004 kaupunginhallituksen jäsenenä. Vuonna 2010 hän haki Maarianhaminan kaupunginjohtajan virkaa, mutta ei tullut valituksi.
Hän oli ehdolla Euroopan parlamentin jäseneksi Suomen europarlamenttivaaleissa 2009. Ruotsalaisen kansanpuolueen ehdokaslistalla ollut Lundberg sai 9 582 ääntä, eikä tullut valituksi.
Lundberg toimi Ahvenanmaan edustajana Pohjoismaiden neuvoston puheenjohtajana 2017– ja esti asemassaan suomen ja islannin ottamisen Neuvoston virallisiksi kieliksi.
Lundberg on naimisissa ja hänellä on kolme lasta. Ennen siirtymistään kokopäiväiseksi poliitikoksi vuonna 1999 hän työskenteli opettajana. Hän on koulutukseltaan kasvatustieteen maisteri.
Birger Anrep-Nordin

Birger Anrep-Nordin
Birger Anrep-Nordin (21. tammikuuta 1888 Skara – 25. marraskuuta 1946 Göteborg) oli ruotsalainen säveltäjä, urkuri, kapellimestari, musiikkipedagogi ja musiikkikriitikko.
Anrep-Nordin syntyi rehtori Fredrik Nordinin ja aistivammoista kärsineiden oppilaiden kasvatuksen uranuurtajana tunnetun Elisabeth Anrep-Nordinin pojaksi. Hän opiskeli Tukholman kuninkaallisessa musiikkikorkeakoulussa kontrapunktia Andreas Hallénin ja pianonsoittoa Richard Anderssonin johdolla. Anrep-Nordin valmistui urkurina vuonna 1911 sekä esilaulajana ja musiikinopettajana vuonna 1912. Hän sai musiikissa kandidaatin arvon vuonna 1913 ja maisterin arvon 1918. Hän sai filosofian tohtorin arvon Lundin yliopistosta vuonna 1924 Joseph Martin Krausia koskeneella väitöskirjallaan. Anrep-Nordin täydensi opintojaan Ranskassa, Englannissa, Saksassa, Sveitsissä ja Itävallassa. Hän sai myös musiikkipsykologian opetusta Yhdysvalloissa Carl Seashorelta vuonna 1937. Anrep-Nordin oli vuodesta 1917 naimisissa Signe Jeanssonin kanssa tämän kuolemaan (1936) saakka. Vuonna 1937 Anrep-Nordin solmi uuden avioliiton Martha Elisabeth Hellstenin (o.s. Lindhe) kanssa.
Anrep-Nordin työskenteli Kalmarissa koulun musiikinopettajana vuosina 1914–1924 ja tuomiokirkon urkurina 1915–1924. Hän opetti liturgista musiikkia Lundin yliopistossa vuosina 1922–1934. Vuonna 1923 hän aloitti myös opettamisen opettajakorkeakoulussa Göteborgissa. Anrep-Nordin työskenteli vuosina 1927–1946 Oscar Fredriks kyrkan urkurina Göteborgissa. Musiikkikriitikkona hän oli Göteborgs-Postenissa (1924–1930) ja Göteborgs Morgonpostissa (1933–1936). Hän myös johti paikallisorkestereita. Anrep-Nordin oli Ruotsin kuninkaallisen musiikkiakatemian jäsen vuodesta 1943.
Anrep-Nordin laati Sven Körlingin kanssa koulujen käyttöön kokoelman Dikt och ton (1934). Hän julkaisi myös kirjan Musiken i skolan såsom skön konst. Herman Asplöfin kanssa hän laati urkujensoiton oppikirjan Orgelspelets teknik: Orgelskola. Säveltäjänä Anrep-Nordin tunnetaan muun muassa teoksista Lamento sellolle ja uruille, Bröllopsmusik i en landskyrka om sommaren ja Gammal svensk julkantat (joulukantaatti, sanat: Oscar Levertin). Anrep-Nordin sävelsi myös jousikvarteton sekä kolme suurimuotoista liturgista teosta solisteille, sekakuorolle ja orkesterille: Invokation till Sancta Caecilia, Mot ljuset ja Sången om Graal. Joitain hänen varhaisista teoksistaan sovitti tai rekonstruoi myöhemmin Torsten Sörenson.
Brady

Brady on seuraavien henkilöiden sukunimi:
Alice Brady (1892–1939), yhdysvaltalainen näyttelijä
Hana Brady (1932–1944), Auschwitzissa surmattu tšekinjuutalainen tyttö
Ian Brady (1938–2017), brittiläinen sarjamurhaaja
Jennifer Brady (s. 1995), yhdysvaltalainen tennispelaaja
Liam Brady (s. 1956), irlantilainen jalkapalloilija ja valmentaja
Mathew Brady (1822–1896), yhdysvaltalainen valokuvaaja
Robbie Brady (s. 1992), irlantilainen jalkapalloilija
Seán Baptist Brady (s. 1939), irlantilainen katolinen arkkipiispa
Tim Brady (s. 1956), kanadalainen säveltäjä ja kitaristi
Tom Brady (s. 1977), yhdysvaltalainen amerikkalaisen jalkapallon pelaaja
William Otterwell Brady (1899–1961), yhdysvaltalainen katolinen arkkipiispa
Kuvitteellisia henkilöitä

Sami Brady, televisiosarjassa Päivien viemää
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bradley Whitford

Bradley Whitford vuonna 2006.
Bradley Whitford (s. 10. lokakuuta 1959 Madison, Wisconsin) on yhdysvaltalainen näyttelijä, joka parhaiten tunnetaan roolistaan televisiosarjassa West Wing. Whitford on voittanut myös Emmy-palkinnon vuonna 2001. Vuosina 2006–2007 Whitford näytteli televisiosarjassa Studio 60 on the Sunset Strip, jota esitettiin Suomessa nimellä Studio 60. Vuodesta 2018 hän on näytellyt komentaja Lawrencea The Handmaid’s Tale – Orjattaresi -sarjassa.
Whitford on naimisissa näyttelijä Jane Kaczmarekin kanssa ja heillä on kolme lasta (s. 1997, 1999 ja 2002). Perhe asuu San Marinossa, Kaliforniassa.
Aiheesta muualla

Bradley Whitford Internet Movie Databasessa. (englanniksi)
Enslaved: Odyssey to the West

| Enslaved: Odyssey to the West |
| --- | --- |

Kehittäjä:  Ninja Theory
Julkaisija:  Bandai Namco Entertainment
Jakelija:  Steam, Humble Store, PlayStation Now ja PlayStation Store
Suunnittelija:  Bruce Straley
Säveltäjä:  Nitin Sawhney
Pelimoottori:  Unreal Engine 3
Julkaistu:  NA 5. lokakuuta 2010JP 7. lokakuuta 2010EU 8. lokakuuta 2010
Lajityyppi:  toimintaseikkailupeli ja postapokalyptinen videopeli (d)
Pelimuoto:  yksinpeli
Ikäluokitus:  ESRB: Teini-ikäisille  PEGI 16  USK 16 
Alusta:  Xbox 360, PlayStation 3 ja Microsoft Windows
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Enslaved: Odyssey to the West on Ninja Theoryn kehittämä ja Namco Bandain julkaisema toimintaseikkailupeli. Peli on julkaistu vuonna 2010 PlayStation 3:lle ja Xbox 360:lle.
Tarina

Peli sijoittuu 150 vuoden päähän tulevaisuuteen, jossa ihmiskunnan jäänteet elävät muutamissa siirtokunnista ja mekanoidit uhkaavat orjuuttamisella. Monkey ja Trip pakenevat orjuuttajien aluksesta.
Pelaaminen

Peli yhdistää tasohyppelyä ja melee-taistelua yksinkertaiseen ampumiseen. Lisäksi Trip voi tehdä harhautuksia vihollisten hämäämiseen. Pelissä on yksinkertaista pulmien ratkomista.
Vastaanotto

Peli on saanut IGN:n arvostelussa arvosanaksi 8/10. Alun kankea taistelu muuttuu sulavammaksi pelin edetessä ja pelin paikat saavat kehuja. Pelissä on umpeenkasvaneita kaupungin katuja sekä vuoristomaisemaa. Myös animointi saa kehuja. Mielikuvituksellisuus, hillitty kerronta ja kiehtovat hahmot asettavat pelin muita vastaavia edelle.
Ääninäyttelijät

Pelin ääninäyttelijät:
| 0 | 1 | 2 |
| --- | --- | --- |
|  Andy Serkis  | … |  Monkey   |
|  Lindsey Shaw  | … |  Trip   |
|  Richard Ridings  | … |  Pigsy   |
Aiheesta muualla

Enslaved: Odyssey to the West MobyGamesissa (englanniksi)
Bradleyn yliopisto

| Bradleyn yliopisto |
| --- | --- |

Perustettu:  1897
Tyyppi:  Yksityinen
Säätiön varat:  0,2 mrd. USD
Sijainti:  Peoria, Illinois  Yhdysvallat
Osoite:  www.bradley.edu
Kampus:  303 000 m²
Bradley Hall
Bradleyn yliopisto eli Bradley University on yksityinen yliopisto Peoriassa, Illinoissa. Se perustettiin vuonna 1897 ja on nykyisin keskikokoinen yliopisto Yhdysvaltain mittakaavassa.
Urheilussa yliopisto kuuluu Missouri Valley Conferenceen, jossa se kilpailee yhdeksän muun yliopiston kanssa.
Aiheesta muualla

Virallinen kotisivu
Kuvia tai muita tiedostoja aiheesta Bradleyn yliopisto Wikimedia Commonsissa
Birger Asplund

| Birger Asplund |
| --- | --- |

Henkilötiedot
Syntynyt: 21. heinäkuuta 1929 Baksjönäset, Jämtland
Kuollut: 1. heinäkuuta 2023 (93 vuotta) Krokom
Kansalaisuus:  Ruotsi
Uran tiedot
Pituus:  178 cm
Paino:  86 kg
Laji:  moukarinheitto
Seura:  IF Castor (-1964)   IFK Västerås IS (1965)   Hofors AIF (1966-)
Kilpauran kesto:  1952–1970
Saavutukset
Paras sijoitus maailmanrankingissa:  Maailmantilastossa  moukarinheitossa : 1959: 3. (65,97)  1960: 8. (65,93)  1961: 6. (66,19)
Ennätykset:  Moukarinheitto 66,37 m (1964)
Karl Birger Asplund (21. heinäkuuta 1929 Åre – 1. heinäkuuta 2023 Krokom) oli ruotsalainen moukarinheittäjä. Hänen uransa ajoittui 1950- ja 1960-luvuille, jolloin hän osallistui kolmiin olympialaisiin (1956, 1960 ja 1964) ja voitti Ruotsin mestaruuden lajissaan 15 kertaa vuosina 1954–1968. Hän piti lajin Ruotsin ennätystä hallussaan 16 vuotta eli vuosina 1955–1971.
Birger Asplund nousi Ruotsin moukarin kärkinimeksi 1950-luvun alussa. Vuonna 1952 hän oli Ruotsin mestaruuskisoissa pronssilla ja seuraavana vuonna hopealle, jonka jälkeen alkoikin 15 vuoden mestaruusputki Ruotsin moukarinheiton ykkösnimenä. 
Hän osallistui urallaan kolme kertaa olympialaisiin. Melbournen kesäolympialaisissa 1956 hän eteni loppukilpailuun, jossa ei kuitenkaan saanut tulosta. Vuoden 1958 EM-kisoissa Tukholmassa hän oli kuudes Puolan Tadeusz Rutin voittaessa. Vuodet 1959–1961 olivat Asplundin uran parhaat, sillä hän oli kyseisinä kolmena vuotena maailmantilaston 10 parhaan joukossa, joista vuoden 1959 maailmantilaston kolmas. Vuoden 1960 Rooman kesäolympialaisten piti olla Asplundin huippuhetki, sillä hän oli ollut varmassa 65 metrin kunnossa. Roomassa hän kuitenkin epäonnistui karsiutumalla tuloksella 57,27 eli lähes kahdeksan metriä hänen heittotasostaan. Asplund jatkoi heittouraansa ja oli mukana vuoden 1962 EM-kisoissa Belgradissa. Niissä hän kuitenkin karsiutui ennen loppukilpailua. Vuoden 1964 Tokion kesäolympialaisissa hän jäi alkukarsintoihin tuloksella 61,15. Ura jatkui vielä vuoteen 1970, jolloin hän heitti yli 40-vuotiaana tuloksen 64,70, joka oli ikäluokkansa ennätys. Tämän tuloksen rikkoi olympiavoittaja Harold Connolly pari vuotta myöhemmin.
Vaikka Asplundilla ei tullut suurkilpailumenestystä, ura oli näyttävä. Hän saavutti kaksi Pohjoismaiden mestaruutta eli vuosina 1961 ja 1963, 15 Ruotsin mestaruutta, paransi 17 kertaa Ruotsin ennätystä ja voitti Suomi–Ruotsi-maaottelun lajissaan 12 kertaa osallistuttuaan maaotteluun vuosina 1953–1969. Vuoden 1965 Suomi–Ruotsi-maaottelussa yksi Asplundin heitoista suuntautui Tukholman olympiastadionin takasuoran katsomoon moukarin osuessa yhden katsojan jalkaan.
Birger Asplund sai jo vuonna 1955 nimityksen yleisurheilun Stor Grabb numero 179.
Enslaved (Steel Attackin albumi)

| Enslaved Steel Attack |
| --- | --- | --- |

Studioalbumin tiedot
 Äänitetty : Black Lounge Studiosilla
 Julkaistu: 1. lokakuuta 2004
 Tyylilaji: power metal
 Kesto: 47.04
 Levy-yhtiö: Arise, King
Steel Attackin muut julkaisut
| Predator of the Empire 2003 | Enslaved 2004 | Diabolic Symphony 2006 |
Enslaved on ruotsalaisen power metal -yhtye Steel Attackin neljäs albumi. Se julkaistiin lokakuussa 2004.
Kappaleet

Gates Of Heaven – 5.28
Out Of The Flames – 4.46
Forsaken – 6.13
Bless My Sins – 5.24
Immortal Hate – 5.09
Son Of A Thousand Souls – 5.12
Enslaved – 4.18
Voices – 4.44
When You Dream – 4.52
Afraid No More – 6.37 (Digipak-version bonuskappale)
Ease My Pain (Japanin bonuskappale)
Kaikki kappaleet on säveltänyt Steel Attack ja sanoittanut Ronny Hemlin.
Kokoonpano

Ronny Hemlin – laulu
Johan Jalonen – kitara
John Allan Forssén – kitara
Anden Andersson – basso
Mike Stark – rummut
Kokoonpano > Vierailijat

Danne Forslund – kosketinsoittimet
Arvostelut

Imperiumi.net:
Aiheesta muualla

Enslaved (Steel Attackin albumi) Discogsissa. (englanniksi)
Albumi Enslaved (Steel Attackin albumi) Encyclopaedia Metallum -sivustolla (englanniksi)
Biomekaniikka

Biomekaniikka tarkoittaa biologisten järjestelmien tutkimista mekaniikan avulla. Fysiikan lisäksi biomekaniikassa hyödynnetään tietämystä anatomiasta, fysiologiasta, hermolihasjärjestelmästä ja kinesiologiasta. Biomekaniikka on soveltava tieteenala, jolla on oma, kansainvälinen tieteellinen järjestö, International Society of Biomechanics.
Suomessa biomekaniikkaa voi pääaineena opiskella Jyväskylän yliopiston Liikuntabiologian laitoksella. Liikuntabiologiassa erityisesti hermolihasjärjestelmän, liikkumisen neuraalisen säätelyn, ihmistoiminnan mekaniikan ja liikemekaniikan tutkimusta on linjattu kuuluvan Biomekaniikan professuuriin kuuluvaksi.
Aiheesta muualla

Kuvia tai muita tiedostoja aiheesta Biomekaniikka Wikimedia Commonsissa
Carl Folcker

| Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Maa:   Ruotsi> Miesten voimistelu. |
| --- | --- | --- | --- |
|  Kultaa | Lontoo 1908 | joukkuekilpailu |  |
Carl Wilhelm Folcker (28. maaliskuuta 1889 Filipstad – 3. heinäkuuta 1911 Karlstad) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.
Ekku Peltomäki

| Ekku Peltomäki |
| --- | --- |
 Ekku Peltomäki vuonna 2015.
Henkilötiedot
Syntynyt: 13. huhtikuuta 1946 (ikä 78) Kurikka
Kansalaisuus:   Suomi
Taiteilija
Ala:  valotaide
Kuuluisimpia töitä:  Äänivaloteos Finlandia
Erkki Heino Johannes ”Ekku” Peltomäki (s. 13. huhtikuuta 1946 Kurikka) on suomalainen valotaiteilija.
Ura > Muotinäytökset ja ravintolaesitykset

Peltomäki aloitti uransa teknisenä toteuttajana vuonna 1972 äänentoiston parissa, mutta nopeasti mukaan tuli myös näyttämövalaistus. Aluksi työllistäjänä olivat Aira Samulinin vaatenäytökset – muotimaailma oli tuttua Peltomäen toimittua myös mallina. Ritva Oksasen ravintolashow Adlonissa vuonna 1976 aloitti show-valaistusten sarjan Adlonissa, Kaivohuoneella, Kalastajatorpalla ja Hesperiassa. Näissä esityksissä nähtiin muun muassa Marion, Ami Aspelund, Lasse Mårtenson, Anneli Sari ja Danny.
Ura > Teatteri ja konsertit

Kymmenen vuotta kestänyt yhteistyö Uuden iloisen teatterin kanssa alkoi Taikalaatikko-revyystä vuonna 1980. Kahdeksankymmenluvun alussa alkoi myös Peltomäen yhteistyö Helsingin juhlaviikkojen kanssa.
Peltomäki on tehnyt myös valaistuksia muun muassa Alvin Aileyn, John Neumeierin, Dave Taylorin, Jorma Uotisen tanssiesityksiin. Lisäksi Peltomäki on tehnyt valosuunnitteluja rock- ja viihdekonsertteihin, joissa ovat esiintyneet muun muassa Sammy Davis Jr., Tina Turner, Luciano Pavarotti, Placido Domingo, Kiri Te Kanawa, James Brown ja Abba. Jorma Uotisen Cats-musikaali Helsingin kaupunginteatterissa 1986 oli jatko uralla Uuden iloisen teatterin työhön.
Peltomäki toimi valaistussuunnittelijana kaksi vuotta Jussi Parviaisen vuonna 1993 perustamassa Vierailuteatterissa. Peltomäki on myös perustajajäsen Komediateatteri Arenassa, joka aloitti toimintansa vuonna 1995 omassa teatterissaan Hakaniemessä. Valaistussuunnittelu syksyn ja kevään revyihin on ollut haaste. Lisäksi Peltomäki oli vuonna 1991 perustetun Urkuyö ja aaria -festivaalin hallituksessa kymmenen vuotta.
Ura > Retretti ja Tytyri

Vuonna 1984 Peltomäki suunnitteli valaistuksen Retretin juuri valmistuneen luolaston käytäviin sekä Olavi Lanun töiden näyttelyyn. Nämä työt aloittivat valoteosten sarjan Retretissä vuosina 1988–1989 ja Tytyrin kaivosmuseossa vuosina 1995–1996. Peltomäen valoesitykset Valkoinen Fantasia (1995), Valon Juhlaa (1996) ja Myrsky Oratorio (2006) ovat kuuluneet Tytyrin kaivosmuseon suosituimpiin näyttelyihin.
Ura > Maisema- ja tienvarsitaide

Peltomäki on tehnyt myös maisema- ja tienvarsitaideteoksia. Näitä ovat esimerkiksi Porvoon moottoritien kallioleikkausvalaistus, Lux Tavastia eli Tampereen moottoritien kallioleikkausvalaistus Toijalan kohdalla Akaassa, Sinikurjet eli IVS-maisemapylväät Bembölessä Espoossa ja Virkkalan muuntamoasema Lohjalla.
Yksityiselämä

Peltomäki oli naimisissa tanssinopettaja ja yrittäjä Aira Samulinin kanssa 1973–2004. Peltomäellä on kaksi lasta aikaisemmasta avioliitostaan. Vuonna 2016 ilmestyneessä kirjassaan hän kertoo avoimesti myös aiemmista alkoholiongelmistaan ja taloudellisista vaikeuksistaan 1990-luvulla. Peltomäki avioitui uudelleen vuonna 2017 häntä 27 vuotta nuoremman indonesialaisen Sophie Sahatyn kanssa, ja he asuvat Ubudin taiteilijakylässä Balilla.
Teoksia

Retretti 1988–1989 (Siniristit, Elämänvirta ja Finlandia)
Tytyri 1995–1996, 2002, 2003, 2006 (Valkoinen Fantasia, Valon juhlaa, Finlandia, Valoteoksia Tytyrissä, Myrsky Oratorio)
Finlandia (Senaatintori, Hämeenlinnan tori, Turun tori, Imatrankoski, Pietarsaaren tori, Salon tori)
Imatrankosken uoman valaistus
Porvoon moottoritien kallioleikkausvalaistus
Tampereen moottoritien kallioleikkausvalaistus Toijalan kohdalla (Lux Tavastia)
Sinikurjet, Bemböle
Kirjallisuutta

Lindblom, Tomi: Ekku Peltomäki: Valoissa ja varjoissa.  Visual Media, 2016.  Teoksen verkkoversio.
Aiheesta muualla

Ympäristötaide liittää tien maisemaan (Arkistoitu – Internet Archive)
Peltomäki teki äänivaloteoksen Finlandia Retrettiin vuonna 1989. Teosta on esitetty sen jälkeen useasti. Hän teki sen myös Lux Helsinkiin vuonna 2024, ja sanoi sen olevan todennäköisesti hänen viimeinen valotaideteoksensa. Teos esitettiin Hietaniemen sankarihautausmaalla. Teos juontaa alkunsa talvi- ja jatkosodan ja rauhan teemoista. Teoksen musiikkina on Jean Sibeliuksen Finlandia.